Document ID: 31984D0470

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 3ης Οκτωβρίου 1984
περί τροποποιήσεως των ποσών που τίθενται στη διάθεση του Ευρωπαϊκού Ταμείου Αναπτύξεως (1979) όσον αφορά τα κράτη ΑΚΕ αφενός και τις υπερπόντιες χώρες και εδάφη αφετέρου (Άγιος Χριστόφορος και Νέβις)
(84/470/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την εσωτερική συμφωνία του 1979 περί της χρηματοδοτήσεως και της διαχειρίσεως των ενισχύσεων της Κοινότητας (1), καλούμενη εφεξής «εσωτερική συμφωνία», όπως τροποποιήθηκε τελευταία με την απόφαση 83/369/ΕΟΚ (2), και ιδίως το άρθρο 1 παράγραφος 4,
την πρόταση της Επιτροπής,
Εκτιμώντας:
ότι το Σαιντ Κιττς-Νέβις, που έχει συνδεθεί με την Κοινότητα δυνάμει της αποφάσεως 80/1186/ΕΟΚ του Συμβουλίου της 16ης Δεκεμβρίου 1980 περί της συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (3), κατέστη ανεξάρτητο στις 19 Σεπτεμβρίου 1983 υπό την ονομασία Άγιος Χριστόφορος και Νέβις· ότι το κράτος αυτό έχει προσχωρήσει στη δεύτερη σύμβαση ΑΚΕ-ΕΟΚ στις 5 Μαρτίου 1984·
ότι συντρέχει, ως εκ τούτου, λόγος, σύμφωνα με το άρθρο 1 παράγραφος 4 της εσωτερικής συμφωνίας, να μειωθούν τα ποσά που προβλέπονται για τις υπερπόντιες χώρες και εδάφη στο άρθρο 1 παράγραφος 3 στοιχείο β) της εν λόγω συμφωνίας και να αυξηθούν αντίστοιχα τα ποσά που προβλέπονται για τα κράτη ΑΚΕ στο στοιχείο α) της εν λόγω παραγράφου,
ΑΠΟΦΑΣΙΖΕΙ:
Άρθρο 1
Στο άρθρο 1 της εσωτερική συμφωνίας, η παράγραφος 3 αντικαθίσταται από το ακόλουθο κείμενο:
«3. Το ποσό που αναφέρεται στην παράγραφο 2 κατανέμεται ως εξής:
α) 4 647,4 εκατομμύρια ECU για τα κράτη ΑΚΕ, από τα οποία:
- 2 999,4 εκατομμύρια ECU υπό μορφή επιδοτήσεων,
- 525 εκατομμύρια ECU υπό μορφή ειδικών δανείων,
- 284 εκατομμύρια ECU υπό μορφή επισφαλών κεφαλαίων,
- 557 εκατομμύρια ECU υπό μορφή μεταφορών, σύμφωνα με τον τίτλο ΙΙ κεφάλαιο Ι της σύμβασης,
- 282 εκατομμύρια ECU υπό μορφή ειδικών χρηματικών διευκολύνσεων σύμφωνα με τον τίτλο ΙΙΙ κεφάλαιο Ι της σύμβασης·
β) 64,6 εκατομμύρια ECU για τις υπερπόντιες χώρες και εδάφη, από τα οποία:
- 37,6 εκατομμύρια ECU υπό μορφή επιδοτήσεων,
- 20 εκατομμύρια ECU υπό μορφή ειδικών δανείων,
- 7 εκατομμύρια ECU υπό μορφή επισφαλών κεφαλαίων,
- (προς υπόμνηση) υπό μορφή ειδικών χρηματοδοτικών διευκολύνσεων σύμφωνα με τις διατάξεις της απόφασης για τα ορυκτά προϊόντα·
γ) 9 εκατομμύρια ECU υπό μορφή μεταφορών υπέρ των χωρών και εδαφών, σύμφωνα με τις διατάξεις της απόφασης περί του συστήματος σταθεροποιήσεως των εσόδων από τις εξαγωγές.»
Άρθρο 2
Η παρούσα απόφαση εφαρμόζεται από την 1η Σεπτεμβρίου 1984.
Λουξεμβούργο, 3 Οκτωβρίου 1984.

Labels: 5
6